Video: Seuntjie met seldsame siekte kort dringend hulpDihan Meyburgh. Die video volg onderaan die berig. ’n Tweejarige seuntjie van Delmas in Mpumalanga het dringend ‘n beenmurgoorplanting nodig. Dihan Meyburgh het ‘n seldsame immuunsiekte, en sy dokters by die Steve Biko-hospitaal in Pretoria sê hy sal heel moontlik nie ouer as vyf jaar oud word as hy nié die prosedure ondergaan nie. ŉ Gepaste beenmurgskenker is reeds gevind, maar sy ouers het net nie die geld om daarvoor te betaal nie. Sy boetie is ses jaar gelede vermoedelik aan dieselfde siekte dood. Die insetsel is deur eNuus vervaardig. Kyk eNuus elke aand om 19:00 op kanaal 144 en 145 op DStv.